喺命令階段，每個玩家都可以睇到有關戰場嘅資訊，並且作出決策，再話俾個遊戲程式知佢想做乜嘢決定，然後個遊戲程式會攞嗮所有玩家嘅決定，再進入執行階段，鬱手按遊戲嘅原本狀態同玩家嘅決定改變遊戲世界嘅狀態，跟手再進入返命令階段同話俾玩家知上個回合之後發生咗乜事，一路重複上述過程，直至分咗勝負為止。